РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/312-21

14. јул 2021. године

Б е о г р а д

З А П И С Н И К

52. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 14. ЈУЛА 2021. ГОДИНЕ

 Седница је почела у 16.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Виолета Оцокољић, Лука Кебара, Вук Мирчетић, Угљеша Мрдић, Оља Петровић, Жељко Томић, Миленко Јованов, Дубравка Краљ, Илија Матејић и Јован Палалић.

 Седници је присуствовао и Ђорђе Тодоровић, заменик члана Одбора Милене Поповић.

 Седници нису присуствовали чланови Одбора: Ђуро Перић, Тома Фила, Балинт Пастор и Марија Јевђић, нити њихови заменици.

На предлог председника, Одбор је једногласно (13 гласова за) усвојио следећи

Д н е в н и р е д:

- Усвајање записника 51. седнице Одбора -

1. Разматрање Предлога закона о изменама и допунама Закона о заштити природе, који је поднела Влада (број 011-1045/21 од 11. јуна 2021. године), у појединостима.

Пре преласка на рад по утврђеном дневном реду Одбор је једногласно (13 гласова за) усвојио записник 51. седнице Одбора, без примедаба.

 **Прва тачка дневног реда:** Разматрање Предлога закона о изменама и допунама Закона о заштити природе, који је поднела Влада (број 011-1045/21 од 11. јуна 2021. године), у појединостима

 Одбор је, у складу са чланом 164. Пословника Народне скупштине, размотрио амандмане на Предлог закона о изменама и допунама Закона о заштити природе и сматра да су у складу са Уставом и правним системом Републике Србије следећи амандмани:

 - на члан 10. који је поднео народни посланик Марко Парезановић;

 - на члан 31. који је поднео народни посланик Марко Парезановић;

 - на члан 33. који је поднео народни посланик Марко Парезановић;

 - на члан 36. који је поднео народни посланик Марко Парезановић.

 Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

 Седница је завршена у 16.05 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић